Legal Document

Category: 1917

Text:
54. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 479 της 31/31 Μαΐου 1965 (ΦΕΚ Α΄106) Περί διατηρήσεως των παρά τω Ελληνικώ Οργανισμώ Τουρισμού λειτουργούντων Συμβουλίων και Επιτροπών. Έχοντες υπ’ όψιν: 1)Τα άρθρ. 4 και 5 του Ν.Δ. 4352/64 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων και Επιτροπών των δημοσίων υπηρεσιών κλπ.», ως ταύτα ετροποποιήθησαν δια της διατάξεως της παρ.3 του άρθρ.14 του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος οικοπέδων και άλλων τινών διατάξεων». 2)Την υπ’ αριθ. 558 ε.ε. γνωμοδότησιν του Συμβουλίου της Επικρατείας, προτάσει του Προέδρου του Ημετέρου Υπουργικού Συμβουλίου και των Υπουργών Συντονισμού, Οικονομικών και Προεδρίας Κυβερνήσεως, απεφασίσαμεν και διατάσσομεν: Άρθρ.1.-Διατηρούνται τα κάτωθι παρά τω Ελληνικώ Οργανισμώ Τουρισμού λειτουργούντα Συμβούλια και Επιτροπαί: 1.Το υπό της παρ.2 του άρθρ.16 του Νόμ. 1624/1951 «περί κυρώσεως, τροποποιήσεως και συμπληρώσεως του Α.Ν. 1565/50 περί συστάσεως Ελληνικού Οργανισμού Τουρισμού» (ΦΕΚ Α΄ 7/1951) προβλεπομενον Εποπτικόν Συμβούλιον, με την αυτήν σύνθεσιν και τας αυτάς αρμοδιότητας ως μέχρι τούδε. 2.Η υπό του άρθρ.6 του Ν.Δ. 4109/60 «περί τροποποιήσεως και συμπληρώσεως της περί ΕΟΤ νομοθεσίας και άλλων τινών διατάξεων» (ΦΕΚ Α΄153/60) προβλεπομένη Γενική Γνωμοδοτική Επιτροπή, με την αυτήν σύνθεσιν και με τας αυτάς αρμοδιότητας ως μέχρι τούδε. 3.Η επί τη βάσει της διατάξεως του άρθρ.9 του Ν.Δ. 3430/55 «περί τροποποιήσεως, συμπληρώσεως και καταργήσεως διατάξεων περί ΕΟΤ και άλλων τινών διατάξεων» (ΦΕΚ Α΄ 307/55) και δυνάμει της υπ’ αριθ. 63200/1960 αποφάσεως του Υπουργού Προεδρίας Κυβερνήσεως συσταθείσα Γνωμοδοτική Επιτροπή Ιαματικών Πηγών. 4.Η επί τη βάσει της διατάξεως του άρθρ.9 του Ν.Δ. 3430/55 «περί τροποποιήσεως, συμπληρώσεως και καταργήσεως διατάξεων περί ΕΟΤ και άλλων τινών διατάξεων» συσταθείσα δια της υπ’ αριθ. 54619/506/64 αποφάσεως του Υπουργού Προεδρίας Κυβερνήσεως (ΦΕΚ Β΄ 476/ (Αντί της σελ. 64,69(α) σελ. 64,69(β) Τεύχος 498-Σελ. 71 Ελληνικός Οργανισμός Τουρισμού 18.Β.α.53-54 127 1964) Γνωμοδοτική Επιτροπή Ελέγχου Εργασιών των εν Ιταλία ναυπηγουμένων σκαφών του Ε.Ο.Τ. Άρθρ.2.-Η σύνθεσις και αι αρμοδιότητες της υπό της παρ. 3 του προηγουμένου άρθρου προβλεπομένης Γνωμοδοτικής Επιτροπής Ιαματικών Πηγών ορίζονται ως ακολούθως: 1.Η Γνωμοδοτική Επιτροπή Ιαματικών Πηγών διαιρείται εις δύο Τμήματα: Το Α΄ Τμήμα και το Β΄ Τμήμα. 2.Το Α΄ Τμήμα αποτελείται εκ των κάτωθι μελών: α)Εκ του Γεν. Γραμματέως του ΕΟΤ, ως Προέδρου. β)Εξ ενός τακτικού καθηγητού της υδρολογίας και Ιατρικής Κλιματολογίας του Πανεπιστημίου Αθηνών, οριζομένου υπό της Ιατρικής Σχολής του Πανεπιστημίου, ως Αντιπροέδρου. γ)Εξ ενός καθηγητού της εκτάκτου έδρας της Εφηρμοσμένης Γεωλογίας και Κοιτασματολογίας του Εθνικού Μετσοβίου Πολυτεχνείου, οριζομένου υπό της Συγκλήτου αυτού. δ)Εξ ενός τακτικού καθηγητού της Παθολογικής Κλινικής του Πανεπιστημίου Αθηνών, οριζομένου υπό της Ιατρικής Σχολής του εν λόγω Πανεπιστημίου. ε)Εκ του Γενικού Διευθυντού της Γενικής Διευθύνσεως Υγιεινής και Υπουργείου Κοινωνικής Προνοίας. ς)Εκ του Διευθυντού της Γεωχημικής Υπηρεσίας του Υπουργείου Βιομηχανίας. ζ)Εξ ενός μέλους του Δ.Σ. του Ε.Ο.Τ., οριζομένου υπό του Προέδρου αυτού. η)Εκ του αρμοδίου επί των Ιαματικών Πηγών Διευθυντού του Ε.Ο.Τ. θ)Εξ ενός ομοτίμου Διευθυντού του Υπουργείου Βιομηχανίας, τέως Διευθυντού της Γεωχημικής Υπηρεσίας του αυτού Υπουργείου, και ι)Εκ του αρμοδίου επί των Ιαματικών Πηγών Τμηματάρχη του ΕΟΤ, εκτελούντος χρέη Εισηγητού. 3.Εις το Α΄ Τμήμα υπάγεται η αρμοδιότης της γνωμοδοτήσεως επί των ακολούθων θεμάτων: α)Επί του χαρακτηρισμού και ανακηρύξεως των ιαματικών πηγών ως τοιούτων και επί της ανακλήσεως της ανακηρύξεως. β)Επί της ιδρύσεως και λειτουργίας φυσικοθεραπευτηρίων εν ταίς ιαματικαίς πηγαίς και των χημικών εργαστηρίων και μετεωρολογικών σταθμών. γ)Επί των αναμίξεων του προς λουτρόν ή πόσιν ιαματικού ύδατος μετά κοινού θαλασσίου ύδατος ή άλλων υγρών ουσιών. δ)Επί του καθορισμού των μεταδοτικών νοσημάτων, δι’ ά δέον να απαγορευθή η λουτροθεραπεία εις λουτροπόλεις των εξ αυτών πασχόντων ή δέον να ιδρυθή ιδιαιτέρα πτέρυξ δια λούσεις πασχόντων εκ τοιούτων νοσημάτων. Σελ. 64,70(β) Τεύχος 498-Σελ. 72 ε)Επί προσδιορισμού τόπου και τρόπου εμφιαλώσεως, ως και μεταφοράς και χρόνου διατηρήσεως του ύδατος εν εμφιαλώσει. ς)Επί παντός θέματος αναφερομένου εις την εξυγίανσιν της περιοχής και εκτέλεσιν σχετικών εξυγιαντικών έργων. ζ)Επί των θεμάτων των αναφερομένων εις την ίδρυσιν, εμπλουτισμόν δι’ οργάνων και προσωπικού και λειτουργίαν εργαστηρίων υδροβιολογικών ερευνών και πειραμάτων, χημικών αναλύσεων και μικροβιολογικών εξετάσεων εν τω Κέντρω και εις τας κυριοτέρας ιαματικάς πηγάς. η)Επί των θεμάτων μεταφράς ή μη ιαματικών υδάτων λουτροθεραπείας ή ποσιθεραπείας εκ των πηγών εις απομεμακρυσμένα αστικά κέντρα δια λουτροθεραπείαν ή ποσιθεραπείαν, ως και των θεμάτων επιτοπίου συλλογής αυτών, μεταφοράς εις τεχνικάς δεξαμενάς ψύξεως κλπ. αυτών, ως και εγκαταστάσεως λουτήρων ιαματικού ύδατος εις ξενοδοχεία. θ)Επί των θεμάτων των αναφερομένων εις βιομηχανοποίησιν του ιαματικού ύδατος προς δημιουργίαν παραγώγων αυτού-άλατα, κόνις κ.λπ. ι)Επί θεμάτων αναφερομένων εις μεταφοράν ιαματικής ιλύος εις υγράν και ξηράν κατάστασιν εις απομεμακρυσμένα αστικά κέντρα προς ενέργειαν ιλυολούτρων. ια)Επί του καθορισμού των ενδείξεων των ιαματικών ιδιοτήτων εκάστης ιαματικής πηγής επί των διαφόρων παθήσεων. ιβ)Επί παντός θέματος μη ρητώς κατονομαζομένου, αλλά συναφούς προς πάντα τα ανωτέρω. ιγ)Επί των όρων χορηγήσεως αδείας ανεγέρσεως υδροθεραπευτηρίων. ιδ)Επί της ανακλήσεως της αδείας λειτουργίας των παρανόμως λειτουργούντων υδροθεραπευτηρίων και των μη τηρούντων τας κειμένας διατάξεις και τας εκδιδομένας εγκυκλίους λειτουργίας των. 18.Β.α.54 Ελληνικός Οργανισμός Τουρισμού 128 4.Το Β΄ Τμήμα αποτελείται εκ των κάτωθι μελών: α)Εκ του Γενικού Γραμματέως του ΕΟΤ, ως Προέδρου. β)Εκ του Γενικού Διευθυντού του Υπουργείου Υγιεινής. γ)Εξ ενός μέλους του Δ.Σ. του ΕΟΤ, οριζομένου υπό του Προέδρου αυτού. δ)Εκ του αρμοδίου επί των ιαματικών πηγών Διευθυντού του ΕΟΤ. ε)Εκ του αρμοδίου επί των ιαματικών πηγών Τμηματάρχου του ΕΟΤ, εκτελούντος χρέη Εισηγητού. 5.Εις το Β΄ Τμήμα υπάγεται η αρμοδιότης της γνωμοδοτήσεως επί των ακολούθων θεμάτων: α)Επί των διοικητικών και οικονομικών θεμάτων των αναφερομένων εις τας συμβάσεις εκμεταλλεύσεως των ιαματικών πηγών κατά τον χρόνον της εφαρμογής των, εφ’ όσον προβλέπεται η λήψις γνώμης της Επιτροπής. β)Επί παντός θέματος αναφερομένου εις τας λουτρονόμους – διορισμοί, αμοιβαί, απολύσεις, προαγωγαί, ποιναί κλπ. και το εν γένει προσωπικόν των υδροθεραπευτηρίων και των εργαστηρίων εμφιαλώσεως. γ)Επί του καθορισμού προγράμματος εκμεταλλευθησομένων ιαματικών πηγών εν Ελλάδι και κεχωρισμένως δια τας τοιαύτας ποσιθεραπείας. δ)Επί της χορηγήσεως αδείας λειτουργίας ιαματικών πηγών και επί της ανακλήσεως της χορηγηθείσης αδείας. ε)Επί των όρων και κανονισμών λειτουργίας των υδροθεραπευτηρίων. ς)Επί του καθορισμού των λουτρικών δικαιωμάτων συμφώνως προς το άρθρ. 1 του Νόμ. 3509/1928 και παρ. 2 του Νόμ. 4844/30. ζ)Επί απαγορεύσεως ιδρύσεως ή λειτουργίας βιομηχανικών εργοστασίων ή ετέρων συναφών επιχειρήσεων ή άλλων κέντρων εις τας ζώνας προστασίας και εμφανίσεως των ιαματικών πηγών, εκ της λειτουργίας των οποίων δημιουργείται θόρυβος ή αναδίδεται οσμή, καπνός, αναθυμιάσεις κλπ. η)Επί χορηγήσεως αδείας εμπορίας ποσίμων ιαματικών και μεταλλικών επιτραπεζίων υδάτων ανακλήσεως αυτής. Άρθρ.3.-1.Η υπό της παρ. 4 του άρθρ. 1 του παρόντος προβλεπομένη Γνωμοδοτική Επιτροπή Ελέγχου Εργασιών των εν Ιταλία ναυπηγουμένων σκαφών του ΕΟΤ απαρτίζεται: α)Εκ του Γενικού Γραμματέως του ΕΟΤ, ως Προέδρου. β)Εκ του καθηγητού της ναυπηγικής του Ε.Μ.Πολυτεχνείου, ως Αντιπροέδρου. γ)Εξ ενός ανωτάτου ή ανωτέρου αξιωματικού του Βασ. Ναυτικού ειδικότητος ναυπηγού. δ)Εξ ενός υπαλλήλου του ΕΟΤ ως εκπροσώπου του ΕΟΤ, εκτελούντος και χρέη Γραμματέως της Επιτροπής και υποδεικνυομένου μετά του αναπληρωτού του υπό του Γενικού Γραμματέως του ΕΟΤ. 2.Έργον της Επιτροπής είναι η θεώρησις των σχεδίων των πλοίων και γενικώς η παρακολούθησις πάσης εργασίας, ήτις σχετίζεται με την ναυπήγησιν των εν Ιταλία δια λογαριασμόν του ΕΟΤ ναυπηγουμένων σκαφών, η επίλυσις μικροδιαφορών μεταξύ ΕΟΤ και Ναυπηγείων επί τεχνικών θεμάτων, ως και ο έλεγχος της εν Τεργέστη της Ιταλίας εγκατεστημένης Υπηρεσίας Επιβλέψεως των ναυπηγουμένων πλοίων. Άρθρ.4.-Η συγκρότησις των υπό των παρ. 1 έως 4 του άρθρ. 1 του παρόντος προβλεπομένων Επιτροπών, ως και εν γένει τα της λειτουργίας αυτών γίνονται δι’ αποφάσεων του Υπουργού Προεδρίας Κυβερνήσεως, δημοσιευομένων εις την Εφημερίδα της Κυβερνήσεως. Εις τους αυτούς Υπουργούς ανατίθεμεν την δημοσίευσιν και εκτέλεσιν του Δ/τος Ημών τούτου.